ประชาชนร่วมจับจ่ายเลือกซื้อสินค้า งานตลาดนัดเกษตรอินทรีย์ใจกลางเมือง Organic Weekend Market กว่า 60 ร้านค้าทั่วประเทศ
บรรยากาศภายในงาน Organic Weekend Market 2022 สัปดาห์ที่ 4 ช่วงเย็นวันนี้พบว่า มีประชาชนทยอยเดินทางเข้ามาจับจ่ายเลือกซื้อสินค้ากันอย่างต่อเนื่อง โดยภายในงานได้นำร้านค้าจำหน่ายสินค้าเกษตรอินทรีย์ และสินค้า Farm Outlet จากเกษตรกรในชุมชนทั่วประเทศรวมกว่า 60 ร้านค้า มาจำหน่ายแก่ประชาชนในราคาย่อมเยา เช่น ข้าวสาร ผักพื้นบ้าน สินค้าเกษตรแปรรูปและร้านค้าอื่นๆ อีกมากมาย รวมถึงมีการจัดกิจกรรม Oganic Workshop ให้ประชาชนภายในงาน เช่น สอนแต่งหน้าขนมคัพเค้ก DIY สอนจัดสวนถาดรักษ์โลก โคมไฟประดิษฐ์จากวัสดุธรรมชาติ เป็นต้น นอกจากนี้ ในงานยังมีการจัดแสดงพืชผักสวนผักครัว เพื่อให้ประชาชนได้ถ่ายรูปเป็นจุดเช็คอินและเพื่อเป็นความรู้ให้ประชาชนได้รู้จักสินค้าเกษตรอินทรีย์เพิ่มมากขึ้นอีกด้วยโดยประชาชนที่มาร่วมงานในวันนี้ กล่าวว่า ปกติเป็นคนชอบทานผักออแกนิกอยู่แล้ว เพราะผักออแกนิกเป็นผักที่สะอาดปลอดสารพิษและมีประโยชน์ต่อร่างกาย สนใจอยากมางานในครั้งเพื่อนำไปพัฒนาปลูกเองด้านผู้ประกอบการร้านอรุณฟาร์ม ชลบุรี กล่าวว่า งานนี้เป็นงานพืชผักออแกนิกโดยเฉพาะและเห็นว่างานนี้เป็นงานที่น่าสนใจ สามารถเพิ่มยอดขายให้กับร้านได้ จึงอยากนำผลิตภัณฑ์ออแกนิกของตนเองมาจำหน่ายให้แก่ประชาชนผู้ที่สนใจสามารถเข้าร่วมงานได้ทุกวันศุกร์-เสาร์ -และอาทิตย์ จำนวน 6 สัปดาห์ ตั้งแต่วันนี้ - 27 มีนาคม 2565 เวลา 15.00 น.- 21.00 น. ณ G Garden หลังเซ็นทรัลพระราม 9 กรุงเทพมหานคร